open-index/open-wikipedia-markdown huggingface dataset:
Azman Mokhtar

Tan Sri Datuk Wira **Azman bin** Haji **Mokhtar** (lahir 23 Januari 1961) ialah seorang tokoh korporat di Malaysia. Beliau telah dilantik sebagai Pengerusi Lembaga Tabung Haji berkuat kuasa pada 20 Disember 2021 . Beliau juga merupakan Pengarah Urusan Khazanah Nasional yang dilantik pada bulan Jun 2004 hingga Julai 2018. Selain Tabung Haji, beliau juga dilantik menjadi Pengerusi Pusat Antarabangsa Pendidikan Kewangan Islam (INCEIF)  dan Pengerusi Lembaga Pengarah Universiti Teknologi Malaysia (UTM) .

## Biografi ringkas
Azman Mokhtar dilahirkan pada 23 Januari 1961 di Melaka. Beliau memiliki Diploma Siswazah dalam Kajian Islam daripada Universiti Islam Antarabangsa Malaysia, Kuala Lumpur, dan menyertai kursus Sarjana Falsafah dalam Kajian Pembangunan di Kolej Darwin, Universiti Cambridge, United Kingdom sebagai seorang pemegang biasiswa Chevening. Selain itu, beliau juga merupakan Felo Persatuan Akauntan Bertauliah (ACCA), United Kingdom, serta ahli profesional Penganalisis Kewangan Bertauliah (CFA). 

Antara tahun 1994 dan 1998, Azman merupakan Pengarah dan Ketua Penyelidikan untuk Union Bank of Switzerland di Malaysia sebelum menjadi Ketua Penyelidikan di Salomon Smith Barney yang berpusat di Malaysia antara tahun 1998 hingga tahun 2002. Beliau kemudian menjadi Pengarah Urusan BinaFikir Sdn. Bhd. sehingga Mei 2004 sebelum menyertai Khazanah Nasional.

Selepas bersara daripada Khazanah, Azman aktif dalam pelbagai perkhidmatan awam, akademik dan organisasi komersial antaranya dilantik menjadi Felo Pelawat Tersohor di Pusat Pengajian Pembangunan, Universiti Cambridge, United Kingdom, Felo Bye-Fellow Kolej Darwin, (University Cambridge) dan Profesor Adjung di UTM.

Beliau juga kini merupakan ahli Global Future Council on Investing of the World Economic Forum, ahli Jawatankuasa Pemandu Forum Kewangan Etika Global dan Jawatankuasa Kewangan dan Pelaburan Pusat Pengajian Islam Oxford.

Pada awal tahun lalu, beliau mengasaskan Fitrah Capital Associates, sebuah firma penasihat kewangan dan strategi yang diperbadankan di Emiriah Arab Bersatu (UAE) selain berperanan sebagai Pemegang Piagam Penganalisis Kewangan Berkanun (CFA) dan Fellow Association of Chartered and Certified Accountants (ACCA)

## Anugerah dan pengiktirafan

* 
** Darjah Indera Mahkota Pahang (D.I.M.P.) - **Dato**' (2004)
* 
** Panglima Setia Mahkota (P.S.M.) - **Tan Sri** (2008)
* 
** Darjah Cemerlang Seri Melaka (D.C.S.M.) - **Datuk Wira** (2017)

## Rujukan
* Laman web rasmi Khazanah Nasional
Aeman

## Sejarah Ringkas

Kumpulan Ae-Man merupakan sebuah kumpulan nasyid kanak-kanak yang bernaung di bawah pengurusan **Hijjaz Records Sdn. Bhd. (HRSB)**, iaitu syarikat yang juga menaungi kumpulan In-Team, UNIC & Mestica. Kumpulan ini ditubuhkan pada tahun 1998 dengan album yang berjudul **Iman Itu Di Hati**.

## Ahli-Ahli

Kumpulan Ae-Man pada asalnya dianggotai oleh 4 orang kanak-kanak lelaki. Seperti yang berlaku kepada kumpulan UNIC, kumpulan ini telah beberapa kali bertukar anggota atas faktor usia yang semakin meningkat. Pada tahun 2009, salah seorang daripada mereka iaitu saudara Hazmirul telah kembali ke rahmatullah akibat sesak nafas. Kematian beliau telah menyebabkan kumpulan ini tinggal hanya 3 orang anggota. Namun kini, kumpulan ini telah dibubarkan kerana anggotanya sudah melanjutkan pelajaran dan sebahagiannya sudah berkerjaya. Berikut ialah anggota kumpulan Ae-Man yang terakhir sebelum berlakunya pembubaran :

# Mohd Zamri bin Safrizal
# Anas Aqeel bin Abdul Latif
# Abdul Kareem Hafiz bin Isa

Bekas ahli yang pernah menganggotai Ae-Man :

# Mohd. Tamlikha bin Abu Bakar
# Mohd. Afdhaluddin bin Suhaimi
# Ihsan Hizami bin Shamsuddin
# Ahmad Nazaruddin bin Azman
# Mohd. Daud bin Bahari
# Muhammad Safwan Jahri
# Muhammad Hazmirul bin Hasrul - meninggal dunia pada 23 Disember 2009

## Album

Album-album Ae-Man mengikut turutan:

1. Iman Itu Di Hati (Hijjaz Records/NAR) -*2000*

* Akhlak Bunga Diri
* Buatmu Ibu
* Cahaya Iman
* Masa
* Matlamat Kita
* Rasul Mulia

2. Alif Ba Ta (Hijjaz Records/NAR) - *2002*

* Alif Ba Ta
* Anak Derhaka
* Bersyukur
* Jasa Guru
* Sekolah
* Mari Bersembahyang
* Nikmat Allah
* Rasulullah Al Amin
* Terima Kasih Ibu Ayah

3. Cahaya Hati (Hijjaz Records/EMI) - *2005*

* Ucapan Salam
* Doa Murah Rezeki
* Zikir 1
* Zikir 2
* Doa Belajar
* Solla 'alaikallah
* Doa Makan
* Doa Selepas Makan
* Zikir 3
* Zikir Taubat
* Doa Khatam Quran
* Rasulullah
* Zikir 4
* Zikir 5
* Doa Ayah Ibu
* Doa Penerang Hati
* Zikir 6
* Zikir Munajat
* Lafaz Niat Puasa
* Doa Berbuka Puasa
* Zikir 7

4. Permata Ayah Bonda (Hijjaz Records) - *2007*

* Pesan Berpesan
* Permata
* 25 Rasul
* Di Sini Kita Berkumpul
* Di Pondok Kecil
* Selamat Hari Lahir
* Rukun Islam
* Anak Soleh
* Ayah
* Sepohon Kayu

## Lagu-lagu

# Redha  
# Insaf
# Ya Allah 
# Terima Kasih 
# Kau dan Aku
# Permata
# Ayah
# Untukmu Ibu 
# Di Sini Kita Berkumpul
# Anak Soleh
# Di Pondok Kecil (feat. Bazli UNIC)
# Rasul Mulia
# Jangan Lupa Sembahyang


Imej:Ae-man Permata Ayah Bonda.png
Imej:Ae-man_Cahaya_Hati.png
Imej:Ae-man_alif_ba_ta.png
Imej:aeman-iman-itu-di-hati.png


## Pautan luar
* Ae-man 
* http://forum.nasyeed.com/viewforum.php?f=3& 
* http://www.liriknasyid.com/index.php/lirik/abjad/a
* http://members.tripod.com/~hijjazin/aeman/

* http://enasyid.blogspot.my/2018/03/wiki-ae-man.html
Budak Kacamata

Kumpulan **Budak Kacamata ** merupakan sebuah kumpulan pemuzik dan penyanyi yang aktif di Malaysia.  Kumpulan ini menyampaikan lagu-lagu Melayu. 

Kumpulan Budak Kacamata (BKM) mula mencipta nama di kalangan peminat muzik pada tahun 1997 melalui lagu *Cinta Tak Perlu Dipaksa*. Namun ketika nama mereka mula menjadi sebutan ramai, kumpulan tersebut terpaksa berehat sementara. Ini kerana masalah kesihatan yang dialami oleh vokalis kumpulan tersebut iaitu Zack.

Sungguhpun begitu, kumpulan Budak Kacamata tetap bertahan, dan setelah beberapa lama 'hilang', mereka muncul kembali bersama Zack sebagai (vokalis), Ajak (bass), Farouk (gitar) dan Razak (deram) dengan album kedua mereka iaitu Terima Kasih Sayang. Berbeza daripada album sulung mereka,* Terima Kasih Sayang* lebih istimewa untuk kumpulan Budak Kacamata dan mereka juga berharap peminat mereka juga begitu. Mereka turut menghasilkan empat daripada 10 lagu untuk album itu.

Selain itu, mereka juga menggunakan khidmat penerbit terkenal tanah air seperti Eddie Hamid, To'ki, Adinda Amiro, Man Toba dan ramai lagi. Penerbitan album itu tertangguh hampir setahun kerana masalah kesihatan penyanyinya, Zack. Album sulung kumpulan Budak Kacamata sebelum ini berjaya mencatat jualan lebih 20,000 unit dan bagi kumpulan baru seperti mereka menganggap ia satu pencapaian yang membanggakan.

Pada 2002, kumpulan Budak Kacamata berjaya menerbitkan album keempat mereka yang berjudul *Jujur* yang memuatkan sepuluh buah lagu. Ia turut memuatkan sebuah lagu ciptaan Zack, *Pilu dan Papa Blues*. Menurut Zack, lagu Pilu yang bunyi gitar dimainkan oleh Eddie Marzuki itu dibuat setahun sebelumnya, manakala lagu Papa Blues pula telah dicipta sejak dua tahun lalu. Ia diterbitkan oleh Ly, Adinda Amiro, Belle, Tapai, Alfa dan Eddie Hamid dan diedar oleh Fantasia Music City (FMC).

Selain itu, menurut Zack, lagu Bunga Arabia, ciptaan Adinda Amiro dan lirik oleh Saidin itu dianggap paling susah untuk dirakam kerana dia perlu menghayati dengan gaya sendiri kerana lagu tersebut tidak ada petunjuk melodi malah lirik tersebut juga dibuat pada saat akhir. Antara lagu-lagu yang dimuatkan dalam album ini ialah Anak-Anak Kecil, Cinta Satu Keramat, Biarkan, Hanya Ada Kamu, Meranti Sundai, Hari Ini Esok Lusa dan Tanpa Alasan.

## Ahli-ahli

*Zack (Penyanyi) 
* Ajak (bass)
* Razak (drum)
* Farouk (gitar)

## Diskografi
### Album studio
* Kilauan Memukau (1997)
* Terima Kasih Sayang (1998)
* Jujur (2001)

### Album kompilasi
* Alunan Menikam (2000)

## Pautan luar
Unit asas SI

Terdapat tujuh **[[unit]] asas ditetapkan [[Sistem Unit Antarabangsa]]** untuk menyukat seberapa kuantiti fizik: panjang, jisim, masa, suhu termodinamik, arus elektrik, bilangan bahan, dan keamatan berluminositi. Unit-unit yang memadan kepada kuantiti-kuantiti ini ialah meter (m), kilogram (kg), saat (s), kelvin (K), ampere (A), mol (mol), dan kandela (cd); unit-unit ini perlu ditulis berhuruf kecil.

## Unit asas

### meter
Satu meter ditakrifkan sebagai jarak yang dilalui oleh cahaya selama 1/299 792 458 saat dalam vakum.

### kilogram
Satu kilogram ditakrifkan sebagai jisim satu silinder platinum-iridium yang disimpan di Peranchis.

### saat
Satu saat ditakrifkan sebagai jangka masa 9 192 631 770 tempoh radiasi yang sepadan dengan peralihan antara dua paras tenaga hiperhalus untuk keadaan asas satu atom ceasium-133.

### kelvin
Satu kelvin ditakrifkan sebagai 1/273.16 daripada suhu termodinamik takat tigaan air.

### ampere
Satu ampere ditakrifkan sebagai arus yang jika ditetapkan dalam dua konduktor yang selari, panjangnya tidak terhingga, luas keratan rentas yang boleh diabaikan, dan dipisahkan sejauh satu meter di dalam vakum akan menghasilkan daya sebanyak 2E-7 newton per meter konduktor itu.

### mol
Satu mol ditakrifkan sebagai bilangan bahan suatu sistem yang mengandungi bilangan zarah-zarah asas yang sama banyaknya dengan atom-atom dalam 0.012 kilogram karbon-12.

### kandela
Satu kandela ialah keamatan cahaya, pada satu arah yang diberi, oleh satu sumber monokromatik yang memancarkan radiasi dengan frequensi 540E12 Hz dan mempunyai keamatan sinaran 1/683 watt pre steradian pada arah itu.

## Lihat juga
* Sistem Unit Antarabangsa
* Unit terbitan SI

## Pautan luar
* Biro Sukatan dan Berat Antarabangsa
Getaran (filem)

Filem ***Getaran*** adalah salah satu daripada filem Malaysia. Ia mula ditayangkan pada 26 Ogos 2001.

## Sinopsis
Awie memiliki sebuah bengkel mekanik di sebuah kawasan setinggan dan di situ terdapat sebuah kumpulan muzik dikenali sebagai Kristal yang dianggotai oleh remaja belasan tahun. Awie tertarik hati dengan permainan muzik kumpulan itu dan berjanji untuk mengetengahkan mereka sebagai artis rakaman. Sementara itu Mona terpikat kepada kemuliaan hati Awie dan saling bercinta, tetapi dalam masa yang sama tumpuan telah mereka diberikan kepada Kristal agar berjaya menjadi artis popular. Zamri pula yang kecewa kerana cintanya kepada Mona tidak berbalas telah menyimpan dendam kepada Awie dan Mona. 

Dalam usahanya untuk menggagalkan cita-cita Awie dan Mona, Zamri bertemu Sam yang juga menyimpan dendam kepada Awie. Mereka sepakat dan berjaya memerangkap Awie dan mengheretnya ke dalam satu pergaduhan yang mengakibatkan Awie parah dipukul sekali gus hilang ingatannya. Justeru tanpa Awie menyebabkan Kristal hilang semangat untuk berjuang, malah merasakan menjadi artis rakaman tidak memberi apa-apa erti. Hanya cinta dan keyakinan Mona pada Awie yang akhirnya memulihkan segalanya.

## Pelakon
* Awie sebagai Awie
* Fiza Halim sebagai Mona
* Faizal Hussein sebagai Zamri
* Aida Rahim sebagai Aida
* Opie Zami sebagai Opie
* Hairul Rikyno Baharum sebagai Sam
* Nurul Jasmin Deo sebagai 
* Arash Mohamad  sebagai Doktor 
* Rashidah Jaafar sebagai 
* Bob Lokman sebagai Petugas Syarikat Rakaman
* Kumpulan Kristal sebagai dirinya sendiri
* XPDC sebagai dirinya sendiri
* Zulkifli Ismail sebagai Pengurus Syarikat Rakaman

## Pengarah
* V. Nagaraj

## Sambutan
Kutipan yang diterima untuk filem ini adalah sebanyak RM840,640.

## Rujukan

## Pautan luar
*
No Problem

**No Problem** ialah sebuah filem komedi romantik Malaysia 2001. Ia ditayangkan pada 19 Julai 2001 dan dibintangi oleh Opie Zami, Danny X-Factor, Maya Karin dan ramai lagi.

## Sinopsis
Di sebuah pulau yang dikelilingi pohon kelapa dengan bentuk geografinya, teluk tepian pantai tinggal seorang pemuda di mana keturunannya menjadikan kelapa sebagai mata pencarian bagi menyara kehidupan. Pemuda ini dikenali sebagai Awang dan bersikap periang serta agak lurus. Bagaimanapun, beliau mempunyai kebolehan menggunakan kapak bertali bagi memetik kelapa. 

Walaupun memetik kelapa menggunakan kapak merupakan kepakaran dan mata pencarian Awang sejak turun temurun, beliau kemudiannya berubah fikiran dengan bekerja sebagai pencuci atas nasihat Rosnah, seorang gadis manis kampung yang diminati ramai pemuda kampung termasuk Sidibijo yang berazam untuk menjadi saintis dengan mencipta alat laser untuk memetik kelapa bagi menandingi kepakaran kapak Awang. Bagaimanapun, ibubapa Rosnah iaitu Pak Kidam dan Mak Nah tersalah anggapan keakraban Rosnah dan Awang. 

Mereka tidak sukakan pekerjaan Awang yang menjadikan kelapa sebagai mata pencarian utama. Rosnah hanya berkawan biasa dengan Awang dan sering bertukar pandangan dan nasihat. Dalam masa yang sama, Rosnah juga sering memberi perangsang dan nasihat kepada Sidibijo dalam usaha mencipta mesin laser. Sidibijo menaruh harapan kepada Rosnah dan cemburukan hubungan akrab Rosnah dan Awang. Rosnah kemudiannya ditawarkan bekerja di chalet kepunyaan Encik Malik sebagai penyambut tetamu dan setelah bakat nyanyiannya terserlah dia kemudiannya ditawarkan menyanyi 'live band' di chalet tersebut. 

Dalam pada itu, Encik Malek telah diancam oleh sekumpulan penjahat yang mahukan wang perlindungan. Kumpulan penjahat ini kemudiannya menculik Puan Aini iaitu isteri Encik Malek sebagai tebusan. Awang dengan kepakaran kapaknya, telah berjaya membantu polis menumpaskan kumpulan tersebut. Satu pertandingan telah diadakan di antara Awang dan kapaknya dengan Sidibijo dan alat lasernya untuk menjatuhkan kelapa. Sabotaj dan ketidakpuasan berlaku, dan akhirnya keputusan menjadi seri. Di sini, Awang mengalah dengan tujuan menyedarkan Sidibijo supaya tidak terlalu angkuh. Cinta dalam diam antara Sidibijo dan Rosnah akhirnya terbalas. Akhirnya Rosnah memilih Sidibjo sebagai teman hidupnya.

## Pelakon
* Opie Zami sebagai Awang
* Danny X-Factor sebagai Sidibijo
* Maya Karin sebagai Rosnah
* Zami Ismail sebagai Pak Kidam
* Rosnah Mat Aris sebagai Mak Nah
* Shamsul Ghau Ghau sebagai Malik
* Abon sebagai Wak Jono
* Zila Bakarin sebagai Azie
* Zul Yahya sebagai Samad
* Yasin Sulaiman sebagai Penyanyi
* Ann Ishar sebagai Mona
* Elly Hayanti sebagai Puan Aini
* Azmi Din sebagai Mario
* Z. Lokman

## Trivia
*Penggambaran filem ini cuma mengambil masa 18 hari.

## Sambutan
Filem ini telah menelan belanja sebanyak RM1 juta. Kutipan yang diterima untuk filem ini adalah sebanyak RM150,000.

## Rujukan

## Pautan luar
*
Cinta 200 Ela

**Cinta 200 Ela** ialah sebuah filem dari Malaysia. Ia mula ditayangkan pada 6 Disember 2002. Filem ini dibintangi oleh bekas pemain badminton Malaysia iaitu Rashid Sidek, Wardina Safiyyah, Man Bai serta ramai lagi.

## Sinopsis

Yazid dan Yati berkawan baik sejak kecil. Setelah dewasa mereka sama-sama bertugas sebagai caddy di sebuah Kelab Golf yang kecil dan kurang terkenal. Dalam diam-diam Yati sebenarnya menyimpan perasaan cinta terhadap Yazid. Di saat Yati bersedia untuk menyatakan perasaannya pada Yazid, tiba-tiba muncul Nor, seorang anak Dato' yang kaya raya, pemilik sebuah Kelab Golf di Kuala Lumpur. Suatu hari Nor dan bapanya telah mengundang Yazid untuk menjadi pemain golf amatur di Kelab mereka.

Yazid tidak mungkin menolak pelawaan tersebut kerana kejelitaan Nor telah menambat hatinya dan menjadi pemain golf profesional adalah impiannya. Maka bermain di Kelab yang lebih besar di Kuala Lumpur adalah satu peluang keemasan bagi Yazid. Yati pula tidak sanggup melihat penghijrahan Yazid ke sana bersendirian, lalu dia berusaha untuk dipilih sama ke sana. Hakikatnya Yazid juga memerlukan Yati bersamanya ke Kuala Lumpur kerana selama ini Yatilah inspirasinya. Di Kuala Lumpur, Yazid tinggal serumah dengan Amri, seorang caddy yang pada mulanya Yazid anggap seorang yang aneh.

Setelah bermain untuk kelab golf bapa Nor, ternyata Yazid banyak membawa kejayaan sebagai pemain golf amatur yang menyerlah dan Yatilah yang terus menjadi inspirasi Yazid dalam permainan golfnya. Tidak lama selepas itu, perasaan cinta Nor terhadap Yazid juga terserlah hingga menyinari jauh ke dalam lubuk hati Yazid. Kemesraan antara Yazid dan Nor sangat mengguris perasaan Yati. Amri yang semakin akrab dengan Yazid telah cuba menjadi orang tengah, sehingga dirinya juga turut terjebak dengan perasaan cinta yang amat mendalam di hatinya.

Amri jatuh cinta pada Yati tetapi tidak mungkin akan meluahkannya, kerana mengetahui Yati amat menyintai Yazid dan mutahil pula bagi Yati untuk mencurahkan rasa cintanya pada Yazid kerana Yazid sering menceritakan pada Yati betapa dia kasih pada Nor. Maka, dari situ bermulalah berbagai kekeliruan dan pergolakkan antara mereka bertiga. Namun dalam apa pergelutan sekalipun, Yazid cuba untuk meminggirkan Nor dan Yati malah memberi keutamaan pada golf.

## Pelakon

* Rashid Sidek sebagai Yazid
* Wardina Safiyyah sebagai Nor
* Raja Azura sebagai Yati
* Man Bai sebagai Amri
* Zainal Ahmad sebagai Dato' Mustafa
* Sophia Ibrahim sebagai Datin
* Mahyon Ismail sebagai Mak Jenab
* Zaibo sebagai Abang Ali
* Bell Ngasri sebagai Din 
* Rambo Chin sebagai Tauke
* Saiful Akmar Salim sebagai Salleh
* R. Ramasundran sebagai Rama
* Ridzuan Hashim sebagai Encik Jamil

## Trivia
* Rashid Sidek mempelajari teknik asas lakonan daripada Khalid Salleh selama tiga bulan sebelum penggambaran dimulakan.
* Filem ini ditayangkan serentak dengan filem Mami Jarum (2002) pada Hari Raya Aidilfitri.
* Filem ini adalah cerita sambungan daripada novel tulisan Raja Azmi berjudul Cinta 100 Ela. Novel tersebut telah diharamkan jualannya kerana dikatakan mengandungi unsur lucah.

## Rujukan

## Pautan luar
* 
*
Pengecaman pola

**Pengecaman pola** (juga dikenali sebagai pengelasan pola) merupakan satu bidang dalam pembelajaran mesin (*machine learning*) dan boleh ditakrifkan sebagai
:"tindakan mengambil data kasar dan bertindak berdasarkan pengelasan data".
Dengan itu, ia merupakan himpunan kaedah bagi pembelajaran berselia (*supervised learning*).

Pengecaman pola cuba untuk mengelaskan data (pola) berdasarkan sama ada pengetahuan *a priori* atau maklumat statistik yang diambil dari pola. Pola yang hendak dikelaskan biasanya merupakan kumpulan pengukuran atau pemerhatian, yang mentakrifkan titik pada ruang pelbagai dimensi yang sesuai.

Satu sistem pengecaman pola yang lengkap terdiri dari penderia yang mengumpul pemerhatian untuk dikelas atau diperikan; sebuah mekanisme penyarian sifat yang mengira maklumat angka atau simbol daripada pemerhatian tersebut; dan satu rancangan pengelasan atau pemerian yang melakukan pengelasan atau pemerian pemerhatian tersebut, bergantuang kepada sifat yang disari.

Aplikasi biasa adalah pengecaman pertuturan, pengelasan teks dokumen kepada beberapa kategori (seperti surat-e spam/bukan-spam), pengecaman poskod secara automatik pada sampul surat, atau pengecaman imej automatik bagi muka manusia. Dua contoh terakhir membentuk sub topik analisis imej bagi pengecaman pola yang menggunakan imej digital sebagai input kepada sistem pengecaman pola.

## Lihat juga
* Analisis ramalan (*predictive analytics*)
* Pembelajaran mesin (*machine learning*)
* Senarai perisian analisis berangka

## Rujukan
# Richard O. Duda, Peter E. Hart, David G. Stork (2001) *Pattern classification* (Edisi ke-2), Wiley, New York, ISBN 0471056693
# J. Schuermann: *Pattern Classification: A Unified View of Statistical and Neural Approaches*, Wiley & Sons, 1996, ISBN 0471135348
Bendera Iran

**Bendera [[Iran]]** ini terdiri daripada tiga jalur iaitu jalur hijau di atas sekali, jalur putih di tengah dan jalur merah di bawah dengan jata negara Iran ditengah jalur putih tersebut. Ini merupakan rekaan asal bendera Iran yang telah digunakan sejak awal abad ke-20. Rekaan terkini bendera ini diperkenalkan oleh Hamid Nadimi selepas Revolusi Iran pada 29 Julai, 1980. Pertukaran bendera ini mencerminkan perubahan dalam negara Iran selepas revolusi itu.

## Reka bentuk

### Perlambangan
Setelah Cyrus Agung dari Parsi mengalahkan datuknya, Astyages dari Medes dan menyatukan kedua-dua kawasan menjadi suatu kerajaan baharu. Beliau membentuk bendera baru yang tersusun atas warna hijau, putih, dan merah, yang kemudiannya menjadi warna asas bagi bendera Iran. Ketiga-tiga warna ini mempunyai maksud yang tersendiri:

* Hijau - melambangkan pertumbuhan, kebahagiaan, persatuan, alam, semangat dan bahasa Parsi. Ia juga melambangkan warna Islam yang turut digunakan bendera negara-negara majoriti Islam berjiranan lain seperti Pakistan.
* Putih - melambangkan perdamaian.
* Merah - melambangkan kesyahidan. Dalam kebudayaan Iran sendirinya, warna ini dikaitkan dengan keberanian, api, kehidupan, cinta, kehangatan, dan kecanggihan.

Pada jalur-jalur hijau dan merah terdapat ungkapan takbir (*Allahu akbar,* Allah maha besar") dalam tulisan khat Kufi sebanyak 11 kali di kedua-dua jalur - kalimat yang berulang 22 kali ini melambangkan panggilan takbir pada malam 22 Bahman 1357 dalam takwim Parsi (11 Februari 1979) yang menandakan perubahan Iran menjadi sebuah "republik Islam" sepertimana yang diisytiharkan siaran radio kebangsaan negara tersebut. Aspek ini menjadikan rekaan bendera ini tidak simetrik lalu tidak dapat diterbalikkan.

### Spesifikasi
Nisbah panjang lebar bidang bendera ialah 4:7. Rincian tepat warna yang diberikan untuk mereka bendera ini adalah seperti berikut:



## Sejarah
Simbol singa berpedang dan matahari pada asalnya merupakan lambang kuasa Saidina Ali bin Abi Talib yang dianggap sebagai Imam dala kalangan masyarakat majoriti Iran yang beranutan Syi'ah, namun ia lama-kelamaan menjadi berkait kuat dengan kekuasaan Wangsa Pahlavi yang menindas rakyat.


Fail:State flag of Iran (1964–1980).svg|Bendera Iran dari tahun 1925 hingga 1964.
Fail:Naval flag of Iran 1933-1980.svg|Bendera dipakai tentera laut Iran dari tahun 1964 hingga 1979.
Fail:Flag of Iran before 1979 Revolution.png|Bendera Iran dengan Singa dan Mataharinya sebelum Revolusi Islam 1979.


## Rujukan

## Pautan luar
* Maksud-maksud lain dalam bendera Iran (dalam Bahasa Parsi) ISIRI 1
Opera Radhi-o Friendly

**Opera Radhi-o Friendly** ialah album studio ketiga yang dihasilkan oleh kumpulan OAG. Album ini mula dipasarkan pada 21 Februari 2002 oleh Positive Tones dan EMI.

## Pemuzik
O@G

1. Radhi - Vokal, Backing Vocal

2. Alim - Gitar, Backing Vocal

3. Andy Flop Poppy - Gitar

4. Miji Flop Poppy - Bass

5. Bakri Flop Poppy - Drum

## Senarai lagu

# Slumber
# Stanza
# Mutiara
# Natural
# Figura Malaya
# Biru
# For Whatever
# Senyawa
# Ta Dapa Paya
# Hey! Hey!
# Slumber (Tidurlah Radhi)
Jata negara Iran

**Jata negara [[Iran]]** diperkenalkan secara rasmi pada pada tahun 1980, sejajar dengan kejayaan Revolusi Iran menggantikan lambang Singa dan Matahari yang tertera di bendera negara tersebut, ia ditukarkan melalui pemindaan perlembagaan Irz=an oleh Parlimen negara tersebut yang tuurt dipersetujui Ayatullah Ruhollah Khomeini.

Lambang ini hanyalah perkataan Allah ﺍﷲ dalam tulisan Arab daripada empat bulan sabit dan satu pedang - dari kanan ke kiri, sabit pertama membentuk huruf *[[alif]]*, sabit kedua membentuk huruf *[[lam]]* pertama, bilah pedang membentuk huruf *lam* kedua, dan sabit ketiga dan keempat membentuk huruf *[[Ha (huruf Arab)|ha]]*; keli,a-lima objek ini membawa maksud lima Rukun Islam. Di atas pedang itu pula (di tengah tengah lambang) adalah tanda *[[tasydid]]*

Secara keseluruhannya, lambang ini dirancang menyerupai bunga tulip yang bertujuan untuk memperingati para pejuang Iran dalam mempertahankan negara mereka - kepercayaan lama orang Iran bahawa bunga tulip merah akan tumbuh di kuburan para pahlawan yang terkorban dalam perang mempertahankan negara, mereka.

Lambang ini direka oleh Hamid Nadimi dan diluluskan secara rasmi oleh Ayatollah Khomeini pada 9 Mei, 1980.

## Lihat juga
* Bendera Iran
Pemimpin Agung Iran

Jawatan **Pemimpin Agung Republik Islam Iran** (Bahasa Parsi:رهبر انقلاب, *Rahbare Enghelab*, bermaksud **Pemimpin Revolusi**, atau مقام رهبری, *Maghame Rahbari*, bermaksud **Kuasa Memimpin**, atau ولی فقیه, *Valî-ye Faqîh*, bermaksud **Penjaga Undang-Undang**) diperkenalkan didalam Perlembagaan Iran sebagai ketua tertinggi dalam kerajaan Iran dan juga ketua agama Iran. Panggilan **Agung** (Bahasa Parsi: رهبر معظم, *Rahbare Moazzam*), digunakan hanyalah untuk tujuan hormat tetapi ia tidak terkandung dalam Perlembagaan Iran.

Pemimpin Agung lebih berkuasa daripada presiden Iran, Ketua melantik ketua-ketua tertinggi - panglima angkatan bersenjata, pengarah radio kebangsaan dan rangkaian televisyen, ketua agama utama,  imam masjid bandar raya, dan ahli majlis keselamatan negara membincangkan pertahanan dan hal-ehwal luar negeri. Pemimpin Agung juga melantik ketua hakim, ketua pendakwa, tribunal khas dan, dengan bantuan ketua hakim, 12 orang pakar undang-undang Penjaga Majlis – badan berkuasa yang memutuskan hal ehwal kewangan ,undang-undang dan calon yang bertanding bagi jawatan presiden atau parlimen.

Iran telah mempunyai dua Pemimpin Agung. Pemimpin Agung terkini ialah Kosong.

## Fungsi dan tugas Pemimpin Agung
# Memberi garis panduan terhadap dasar Republik Islam Iran selepas berunding dengan Majlis Kebangsaan.
# Penyeliaan pelaksanaan sesuai dengan sistem
# Pengeluaran titah perintah untuk  mengadakan pilihan raya
# Perintah tertinggi terhadap angkatan bersenjata.
# Perisytiharan perang dan keamanan, dan mobilisasi pasukan bersenjata.
# Pelantikan, pemecatan, dan penerimaan perletakan jawatan:
# Fuqaha' pada Majlis Pengawal.
# Kuasa kehakiman tertinggi negara itu.
# Kepala radio dan rangkaian televisyen Republik Islam Iran.
# Pengerusi kakitangan kerajaan
# Komander pasukan bersenjata negara Iran
# Komander tertinggi pasukan bersenjata.
# Menyelesaikan perbezaan antara tiga sayap pasukan bersenjata dan peraturan hubungan-hubungan mereka.
# Menyelesaikan masalah yang tidak boleh diselesaikan oleh kaedah-kaedah konvensional, melalui Majlis Kebangsaan.
# Menandatangani dekri merasmikan pilihan raya Iran untuk memilih Presiden
# Pemecatan Presiden Republik selepas Mahkamah Agong membuat keputusanmenurut Perkara 89 Perlembagaan Iran.
# Memaafkan atau mengurangkan hukuman-hukuman 

## Senarai Pemimpin-Pemimpin Agung Iran
* Sayyed Ruhollah Khomeini (3 Disember 1979 - 3 Jun 1989)
* Sayyed Ali Khamenei (4 Jun 1989 - 28 Februari 2026)
* Sayyed Mojtaba Khamenei (8 Mac 2026 - kini)

## Nota Kaki




## Rujukan

## Pautan luar
Birokrat

**Birokrat** merupakan ahli birokrasi, biasanya dalam suatu institusi kerajaan.

Istilah "birokrat" hari ini mempunyai konotasi negatif, jadi ahli birokrasi kerajaan biasanya lebih suka menggunakan istilah lain seperti pegawai atau kakitangan awam untuk menggambarkan pekerjaan mereka. Konotasi negatif ini tidak dibantu oleh tanggapan bahawa birokrat kekurangan kreatif dan ghairah. Kerja birokrat biasanya merupakan "kerja pejabat", sama ada yang bersifat perkeranian atau perancangan organisasi.

## Lihat juga
* 

## Pautan luar

* John Kilcullen, Lecture -- Max Weber: On Bureaucracy
* Michael Link, In Defense of Mandarins 
* Ludwig von Mises, Bureaucracy
* "You Who are the Bureaucrats of Empire, Remember Who We Are" by Don Mitchell
Haskell

**Haskell** ialah sebuah bahasa pengaturcaraan kefungsian yang tulen. Bahasa ini mendapat nama daripada Haskell Curry, seorang tokoh matematik yang banyak menyumbang dalam ilmu logik kombinator.

Satu pentafsir Haskell ialah Hugs (Haskell User's Gofer System).

## Contoh aturcara dalam Bahasa Hugs
module FastSort where
import Gofer
samsort 1 = sorting [] 0 1
   where sorting ls k [] = head(merepairs ls 0)
12): ls) (k/2)

## Atur cara ''hello world''

Berikut adalah contoh atur cara *[[hello world]]* dalam Haskell.


```haskell
main = putStrLn "Hello, world!"
```


## Pautan luar

* Tapak web Haskell
* Yet Another Haskell Tutorial
Islam Hadhari

**Islam Hadhari** (Arab: الإسلام الحضاري) atau "Islam yang bertamadun" merupakan teori kerajaan Malaysia pimpinan Abdullah Ahmad Badawi berasaskan Islam daripada al-Quran. Ia bukanlah agama baru, bukan ajaran baru dan bukan mazhab baru. Ia ialah usaha untuk mengembalikan umat Islam kepada asas Islam menurut yang terkandung dalam al-Quran dan Hadis yang merupakan teras pembinaan Tamadun Islam.

## Tujuan
* Visi: Menjadikan Malaysia sebagai sebuah contoh negara Islam.

* Misi: Melaksanakan agenda pembangunan negara dan ummah berlandaskan pendekatan Islam yang universal, maju, bertamadun, bertoleransi dan berimbang.

* Objektif: Melahirkan individu dan masyarakat yang mempunyai kekuatan *spiritual* (rohani), akhlak, intelektual, material, mampu berdikari, berdaya saing, melihat ke hadapan, inovatif serta cekap menangani cabaran-cabaran semasa secara bijaksana, rasional, praktikal dan damai.

## Prinsip
# Keimanan dan Ketakwaan Kepada Allah s.w.t.
# Kerajaan Adil dan Beramanah.
# Rakyat Berjiwa Merdeka.
# Penguasaan Ilmu Pengetahuan.
# Pembangunan Ekonomi Seimbang dan Komprehensif.
# Kehidupan Berkualiti.
# Pembelaan Hak Kumpulan Minoriti dan Wanita.
# Keutuhan Budaya dan Moral.
# Pemeliharaan Alam Semulajadi.
# Kekuatan Pertahanan.

## Pautan luar
### Laman rasmi
*Islam Hadhari 
*Konsep Islam Hadhari
Presiden Iran

**Presiden Iran** merupakan ketua kerajaan Republik Islam Iran. Setiap presiden dilantik melalui pilihan raya dan akan memimpin kerajaan Iran selama empat tahun.  
Presiden Iran sekarang ialah sejak 28 Julai 2024 Masoud Pezeshkian. Pendahulunya ialah Mohammad Mokhber, yang memegang jawatan selepas kematian Ebrahim Raisi akibat nahas helikopter pada 19 Mei 2024.

Presiden Iran adalah jawatan tertinggi yang dilantik rasmi dalam Republik Islam Iran, jawatan kedua tertinggi di Iran. Menurut Perlembagaan Republik Islam Iran presiden bertanggungjawab untuk "fungsi-fungsi eksekutif", seperti menandatangani perjanjian-perjanjian, perjanjian-perjanjian antara bangsa dan sebagainya. dengan negara-negara lain dan pertubuhan-pertubuhan antarabangsa; perancangan negara dan bajet pekerjaan dan urusan rasmi; melantik menteri-menteri, gabenor-gabenor, dan duta-duta tertakluk kepada kelulusan parlimen.

Berbeza dengan negara lain, Presiden Iran tidak mempunyai kawalan penuh terhadap dasar luar, pasukan bersenjata, atau dasar nuklear Iran kerana ia di bawah kawalan Pemimpin Tertinggi. 

Pilihan raya Presiden Iran 2005 pada 3 Ogos 2005 dimenangi oleh Mahmoud Ahmadinejad. Pilihan raya Presiden Iran 2009 diadakan pada 12 Jun 2009 turut dimenangi oleh Mahmoud Ahmadinejad walaupun dipertikaikan oleh calon lawan.

## Syarat menjadi presiden
Presiden Iran dipilih untuk tempoh empat tahun. Pengundi mestilah berumur 18 tahun. Calon kepresidenan mesti diluluskan oleh 12 anggota Majlis Pengawal Revolusi. Separuh ahli Majlis dilantik oleh Pemimpin Tertinggi bagi mengekalkan fungsi dan nilai Republik Islam Iran.

Menurut perlembagaan Iran, syarat menjadi presiden mestilah:
* Berasal daripada Iran;
* Kewarganegaraan Iran;
* Keupayaan untuk pentadbiran dan kepintaran;
* Rekod lampau yang baik;
* Kebolehpercayaan dan iman; dan
* Kepercayaan terhadap prinsip asas Republik Islam Iran dan mazhab negara itu.
* Seorang Islam Syiah mazhab Dua Belas Imam.

Majlis berkuasa membatalkan calon-calon yang adalah dianggap tidak boleh diterima. Dalam pilihan raya Presiden Iran 1997, hanya empat daripada 238 calon presiden diluluskan oleh majlis. Pemerhati Barat secara rutin mengecam tindakan fundamentalis Islam konservatif  dan menghalang yang tidak sehaluan. Presiden dipilih melalui majoriti mudah .

## Majlis Presiden
Menurut Perlembagaan Iran, apabila Presiden itu mati atau didakwa, Majlis Presiden akan memerintah sehingga satu pilihan raya baru diadakan. Presiden secara automatik menjadi Ketua Majlis Revolusi dan Ketua Majlis Keselamatan Negara.

## Senarai Presiden Iran
Berikut ialah senarai semua Presiden Iran bagi Republik Islam Iran sejak ditubuhkan pada 1980.

## Senarai Presiden yang masih hidup


File:Portrait of Ali Khamenei 2016.jpg|50px|Ali Khameneiberkhidmat 1981&ndash;1989
File:Khatami Cropped 2001 2.jpg|50px|Mohammad Khatamiberkhidmat 1997&ndash;2005
File:Ahmadinejad and Putin Shanghai 2012 (Cropped).jpeg|50px|Mahmoud Ahmadinejadberkhidmat 2005&ndash;2013
File:Hassan Rouhani 2.jpg|50px|Hassan Rouhaniberkhidmat 2012&ndash;2021
File:MMokhber.png|50px|Mohammad Mokhberberkhidmat 2024




## Rujukan

## Pautan luar
* Pejabat Presiden Iran
* Blog Presiden
Newcastle United F.C.

**Newcastle United Football Club** adalah sebuah kelab bola sepak profesional yang berpusat di Newcastle upon Tyne, Tyne and Wear, England. Kelab ini beraksi dalam Liga Perdana Inggeris, liga utama bola sepak Inggeris. Sejak penubuhan kelab ini pada tahun 1881, apabila Newcastle East End menyerap aset Newcastle West End untuk menjadi Newcastle United, kelab ini telah memainkan perlawanan di tempat sendiri di St James' Park. Terletak di pusat bandar Newcastle, ia kini mempunyai kapasiti 52,305 tempat duduk.

Kelab ini telah menjadi ahli Liga Perdana untuk semua kecuali tiga tahun dalam sejarah pertandingan ini, menghabiskan 92 musim di liga utama menjelang Mei 2024, dan tidak pernah jatuh di bawah liga kedua bola sepak Inggeris sejak menyertai Liga Bola Sepak pada tahun 1893. Newcastle telah memenangi empat gelaran Liga, enam Piala FA, satu Piala Liga, dan satu Sumbangan Amal FA, serta Piala Inter-Kota Fairs 1968–69, yang merupakan jumlah kesembilan tertinggi trofi yang dimenangi oleh kelab Inggeris. Tempoh paling berjaya kelab ini adalah antara tahun 1904 dan 1910, apabila mereka memenangi satu Piala FA dan tiga gelaran Liga mereka. Baru-baru ini, kelab ini menjadi naib juara Liga atau Piala FA sebanyak empat kali pada tahun 1990-an. Newcastle telah tersingkir pada tahun 2009, dan sekali lagi pada tahun 2016. Kelab ini mendapat promosi pada kali pertama mereka mencuba setiap kali, kembali ke Liga Perdana, sebagai juara Kejohanan, pada tahun 2010 dan 2017. Pada Oktober 2021, satu konsortium yang diketuai oleh Dana Pelaburan Awam, dana kekayaan negara Arab Saudi, menjadi pemilik majoriti Newcastle United. Pada tahun 2025, kelab ini memenangi Piala EFL 2024–25, trofi pertama kelab ini dalam hampir 56 tahun.

Warna pakaian tradisional Newcastle adalah baju berjalur hitam-putih, seluar pendek hitam dan stoking hitam atau putih. Lambang mereka mengandungi unsur-unsur daripada jata bandar, yang memaparkan dua hippocamp berwarna kelabu. Sebelum setiap perlawanan di laman sendiri, pasukan memasuki padang dengan lagu 'Going Home', dengan lagu 'Blaydon Races' juga dinyanyikan semasa perlawanan.

## Pemain
### Skuad semasa

### Keluar secara pinjaman

## Kejuaraan
### Domestik

* **[[Football League First Division|Divisyen Pertama]] dan [[Liga Perdana Inggeris]]**** titles: 4**
** Juara: 1904-05, 1906-07, 1908-09, 1926-27
** Naib juara: 1995–96, 1996–97

* **[[Football League Second Division]]: 2**
** Juara: 1964-65, 1992-93
** Naib juara: 1897-98, 1947-48

* **[[Piala FA]]: 6**
** 1910, 1924, 1932, 1951, 1952, 1955

* **Charity Shields dan [[Community Shield]]s****: 1**
** 1909

### Eropah

* **[[Anglo-Italian Cup]]: 1**
** 1973

* **[[Inter-Cities Fairs Cup]]: 1**
** 1969

* **[[Piala Intertoto]]: 1**
** Juara: 2006
** Naib juara: 2001

**Lain lain**

* **[[Kirin]]: 1**
** 1983

* **[[Piala Texaco]]: 2**
** 1974, 1975

## Pautan luar

;Official websites
* NUFC.co.uk Official club website
* Newcastle United  at the FA Premier League official website
* Newcastle United at the UEFA official website

;Notable fan sites
* NUFC.com
* Newcastle-online
* True-faith Fanzine 
* Keputusan terkini perlawanan Newcastle United
Aston Villa F.C.

**Aston Villa Football Club** merupakan kelab bola sepak profesional yang bermarkas di Villa Park, Birmingham, England. Kelab ini bermain dalam Liga Perdana Inggeris dan merupakan salah satu kelab perintis Liga Bola Sepak (*Football League*) pada tahun 1888 serta Liga Perdana Inggeris pada tahun 1992. Aston Villa merupakan salah satu kelab tertua dan paling berjaya di England.

## Pemain

### Skuad utama

, 

### Keluar secara pinjaman

## Rujukan

## Pautan luar

* Official Aston Villa website
* Aston Villa Ladies website
* Aston Villa - Premierleague.com 
* Graphical History of Aston Villa kits
* Aston Villa BBC
* Aston Villa Sky Sports 
* Virtual tours of Villa Park
Perbandingan sistem pengurusan kandungan

Ini adalah **senarai [[sistem pengurusan kandungan|sistem-sistem pengurusan kandungan]] yang terkenal** yang digunakan untuk mencipta dan menguruskan kandungan secara usahasama.

## Perisian percuma dan sumber terbuka

## Kegunaan komersial (< $5,000)

## Kegunaan komersial ($5,000 - $15,000)

## Kegunaan komersial (> $15,000)

## Lihat juga
* Sistem pengurusan kandungan

## Pautan luar
*  CMS Matrix - Maklumat terperinci tentang CMS
*  CMS Watch  - Pandangan tentang CMS di pasaran
*  Elliot Smith, "Sebuah ulasan mengenai sistem pengurusan kandungan sumber terbuka," OpenAdvantage, Mei 2005.
*  Barry Parr, "Sistem pengurusan kandungan percuma dan murah ," MediaSavvy, 29 Mei 2004.
*  OpenSourceCMS.com
Bolton Wanderers F.C.

**Bolton Wanderers Football Club** (dahulunya dikenali sebagai **Christ Church FC**) merupakan sebuah kelab bola sepak England yang berpengkalan di Bolton. Kelab ini menggunakan Stadium Reebok yang berkapasiti 28,723 penonton sebagai gelanggang tuan rumah. Jersi Bolton Wanderers berwarna putih-biru, sehinggakan mereka diberi julukan dengan nama *The Trotters*.

## Pemain
### Skuad semasa
Seperti pada 15 Julai 2010:

 (Dipinjamkan ke Wigan Athletic)

## Kejuaraan
### Domestik
* 4 Piala FA (1923, 1926, 1929, 1958)

## Pautan Luar
* Laman web rasmi kelab
Piala FA Inggeris

**Piala FA Inggeris** yang secara rasmi dikenali sebagai Piala Cabaran Persatuan Bola Sepak merupakan sebuah pertandingan bola sepak kalah mati tahunan dalam bola sepak Inggeris domestik lelaki. Pertama kali dimainkan pada musim 1871-72 dan salah satu pertandingan bola sepak kebangsaan tertua di dunia. Ia diatur dan dinamakan sempena *The Football Association* (The FA). Sejak 2015, ia dikenali sebagai *Piala FA Emirates* setelah menjadi penaja utama. Kejohanan wanita juga serentak diadakan yang dikenali sebagai Piala Wanita FA.

## Senarai Pemenang Piala FA Inggeris
Pasukan yang ditunjukkan dalam *italic* tidak lagi wujud. Selain itu, Queen's Park tidak lagi layak untuk menyertai Piala FA selepas keputusan Persatuan Bola Sepak Scotland pada tahun 1887.

## Pautan luar
* The FA Cup
Charlton Athletic F.C.

**Charlton Athletic Football Club** (juga dikenali sebagai **The Addicks**) ialah sebuah kelab bola sepak yang bertapak di Charlton, di London Borough of Greenwich, England. Kelab ini diasaskan pada 9 Jun 1905, ketika sebilangan kelab belia di kawasan tenggara London, termasuk East Street Mission dan Blundell Mission, bergabung untuk membentuk Charlton Athletic Football Club.

## Pautan luar
* Laman web rasmi kelab
Fulham F.C.

**Fulham Football Club** (FFC) merupakan sebuah kelab bola sepak England yang didirikan pada tahun 1879. Bermarkas di Fulham, London. Fulham pada musim 2006/07 bermain dalam Liga Perdana Inggeris. Stadium Craven Cottage yang bermuatan 24,500 penonton merupakan gelanggang tuan rumah bagi kelab ini. Jersi kelab ini berwarna hitam-putih.

Prestasi terbaik kelab ini ialah selaku finalis Piala FA pada tahun 1975 dan kedudukan ke-9 dalam Liga Perdana Inggeris pada musim 2003-04.

## Pemain
### Skuad semasa

## Rujukan

## Pautan luar

* Official website
* Supporters' Trust
* FulhamUSA - USA Supporters Club for Fulham FC

* vitalfootball.co.uk - Fulham FC
* Premierleague.com - Fulham FC
Portsmouth F.C.

Ditubuhkan pada tahun 1898, **Portsmouth Football Club** merupakan salah sebuah kelab bola sepak dalam Liga Perdana Inggeris. Kelab ini berpengkalan di pantai selatan pelabuhan bandaraya Portsmouth. Nama timang-timangannya ialah **Pompey** Kelab ini dimiliki oleh seorang ahli perniagaan Perancis-Rusia yang bernama Alexandre Gaydamak. 

## Pautan luar

* Official Website
* Skysports.com - Portsmouth FC
* Football365.com - Portsmouth FC 
* TEAM''talk''.com - Portsmouth FC 
* sportinglife.com - Portsmouth FC

* Premierleague.com - Portsmouth 
* One of the best "Pompey" forums
* [Portsmouth FC at the [Open Directory Project]]
* Polish Portsmouth fans 
* The Official Australian Portsmouth FC Supporters Club
* Portsmouth Stats
* Royal Artillery Portsmouth Stats
* Portsmouth Mad at www.footymad.net
Middlesbrough F.C.

**Middlesbrough Football Club** merupakan sebuah kelab dalam Liga Perdana Inggeris yang berpengkalan di Middlesbrough, North-East England. Ditubuhkan pada tahun 1876. Gelanggang kelab ini ialah Stadium Riverside yang mampu menampung sehingga 35,049 penonton. Kelab ini diberi nama timangan sebagai The Boro.

## Pemain
### Skuad semasa
:*Tepat pada 13 Julai 2010.*

## Kejuaraan
* **[[Piala Liga Inggeris]]**
:Juara 2003-04; Naib Juara 1996-97, 1997-98
* **[[Piala UEFA]]**
:Naib Juara 2005-06
* **[[Piala FA Inggeris]]**
:Naib Juara 1996-97
* **[[Bahagian Satu Inggeris]]** *(baru)*
:Juara 1994-95; Naib Juara 1997-98
* **[[Bahagian Dua Inggeris]]** *(lama)*
:Juara 1926-27, 1928-29, 1973-74; Naib Juara 1901-02, 1991-92
* **[[Bahagian Tiga Inggeris]]** *(lama)*
:Naib Juara 1966-67, 1986-87
* **Piala Amatur FA**
:Juara 1894-95, 1897-98
* **Piala Anglo-Scottish**
:Juara 1976
* **Piala Zenith Data Systems**
:Naib Juara 1990

## Pautan luar

;Official websites
* MFC.co.uk Official club website
* Middlesbrough  at the Premier League official website

;News sites
* 
* Middlesbrough news  from Sky Sports

;General fan sites
* ''Fly Me To The Moon'' fanzine
* Middlesbrough Supporters South
BUGRIGHT

***BUGRIGHT*** ialah sebuah album Jepun daripada kumpulan J-pop, J-rock, UVERworld.

## Sejarah

UVERworld telah melahirkan album kedua mereka yang pada asalnya dirancang untuk dipasarkan pada 17 Januari 2007 tetapi ditunda ke 21 Februari 2007 atas sebab-sebab yang tidak dapat dielakkan. Edisi terhad album ini disertakan dengan DVD yang mengandungi tiga video klip, Colors of the Heart, SHAMROCK dan Kimi no Suki na Uta. Dokumentari pembuatan album ini yang dinamakan *The Road To BUGRIGHT ~documentary film~* turut diselitkan bersama.

Pada 15 Februari 2007 iaitu lebih kurang seminggu sebelum BUGRIGHT dipasarkan, video klip Zero no Kotae (ゼロの答) telah ditayangkan di televisyen di Jepun. Video klip itu telah dibuat dalam keadaan terburu-buru tetapi hasilnya amat disukai peminat. Ahli-ahli UVERworld juga menampilkan diri mereka yang baru dan ini boleh dilihat dengan ketara pada vokalis kumpulan tersebut, TAKUYA∞ yang telah memotong pendek rambutnya dan hal ini menjadi topik perbualan dalam kalangan peminat-peminat mereka.

BUGRIGHT telah berjaya menduduki tempat ketiga dalam Carta Album Oricon pada hari pertama jualan album tersebut dan melonjak ke tempat pertama pada hari kedua. Ini merupakan kali pertama UVERworld menduduki tempat pertama dalam carta tersebut sehinggakan TAKUYA∞ menangis kegembiraan apabila mendengar berita tersebut.

## Senarai lagu

## Jumlah jualan
- 140,815 unit

## Rujukan

## Pautan luar
* Sony Music Online Japan: BUGRIGHT
Watford F.C.

**Watford Football Club** merupakan salah sebuah kelab bola sepak professional England yang bermain dalam Liga Perdana Inggeris. Kelab ini berpengkalan di Watford, Hertfordshire. Kelab ini ditubuhkan pada 1881.

## Pemain
### Skuad semasa

### Keluar secara pinjaman

## Rujukan

## Pautan luar

*Watford FC official homepage
*
*Watford statistics di Soccerbase
*Watford Legends – Interviews with former Watford players
*Hornet History – History of Watford Football Club from 1940s
*Forza Watford – Watford news and opinion
*Play-Off record for Watford
*Watford break the mould in youth development
Reading F.C.

**Kelab Bola Sepak Reading** merupakan kelab bola sepak profesional England yang berpusat di bandar Reading, Berkshire. Kelab ini layak bermain dalam Liga Perdana Inggeris pada musim ini (2006/07) setelah muncul selaku juara Liga Kejohanan Inggeris (Liga peringkat kedua di England). Kejayaan layak bermain dalam Liga Perdana Inggeris ini merupakan satu rekod peribadi kepada Reading kerana inilah pertama kali dalam sejarah mereka bermain dalam liga peringkat tertinggi sepanjang penyertaan mereka dalam liga Inggeris. 

Nama timang-timangan kelab ini ialah **Royals**, kerana kedudukannya di Berkshire atau nama rasminya, Royal County of Berkshire. Maskot Reading's dikenali sebagai Kingsley Royal (yang merupakan seekor singa).

Kelab penyokong Reading ialah *STAR*, iaitu kependekkan kepada Supporters Trust At Reading.

## Pautan luar
* Laman web rasmi kelab
* ''Hob Nob Anyone?'' - Laman web tidak rasmi penyokong
* Laman web rasmi gambar kelab Reading F.C.
* STAR - Supporters Trust at Reading
* Back the Boys - Official site of the Royals PA team 
* Reading F.C. at premierleague.com
* Laman web Reading FC
Sheffield United F.C.

**Sheffield United Football Club** merupakan kelab bola sepak profesional England yang berpengkalan di Sheffield, South Yorkshire.

Ketika ini mereka bermain dalam Liga Perdana Inggeris, setelah muncul selaku naib juara Liga Championsip Inggeris musim lalu. Gelanggangnya terletak di Bramall Lane, Sheffield Central @ Highfield, dengan jersi berbelang merah manakala celananya berbelang putih.

Gelarannya The Blades. Sheffield United memenangi Liga pada 1898 dan menang Piala FA Inggeris pada 1899, 1902, 1915 dan 1925. Manakala muncul selaku naib juara Piala FA Inggeris pada 1901 dan 1936. Pencapaian terbaik mereka dalam Piala Liga Inggeris ialah layak ke separuh akhir pada 2003.

## Pautan luar
* Laman web rasmi
* dmoz directory of Sheffield United-related websites
Wangsa Qajar

**Wangsa Qajar** (Bahasa Parsi: سلسله قاجاریه atau **دودمان قاجار** - *Qâjâr*) adalah dinasti Parsi yang memerintah Iran dari 1781 hingga 1925. Kerajaan ini diasaskan pada tahun 1781 oleh Agha Muhammad Khan yang merupakan ketua suku Qajar Qoyunlu dari Azerbaijan moden hasil penumpasan raja Lotf Ali Khan, penguasa terakhir dalam Dinasti Zand.

## Asal Usul Wangsa Qajar
Suku Qajar adalah antara suku-suku Turki yang berasala dari Ganja di Azerbaijan moden. Ketika era pemerintahan Safavid, mereka memainkan peranan yang penting dalam diplomatik dan pentadbiran Iran.

Pada tahun 1779, Agha Muhammad Khan berjaya menumpaskan dan mengakhiri kerajaan Zand. Kemudiannya beliau menyatukan seluruh Parsi dengan bantuan beberapa pemimpin-pemimpin Qajar lain dan menjadikan Tehran sebagai ibu kota kerajaan Qajar. Pada tahun 1796, baginda secara rasminya ditakhta sebagai Shah Iran. Malangnya, beliau dibunuh pada tahun berikutnya dan tempatnya digantikan dengan anak saudaranya Fath Ali Shah.

## Sejarah Qajar
Ketika zaman pemerintahan Fath Ali Shah Qajar, Iran berhadapan dengan kemaraan tentera Rusia. Buat pertama kalinya, Iran berperang dengan kuasa lain dalam era kolonial untuk kepentingannya sendiri. Tetapi, setiap peperangan berakhir dengan kekalahan dan Iran terpaksa menyerahkan beberapa wilayahnya termasuklah Georgia, Armenia dan Azerbaijan kepada Rusia.

Tahun-tahun berikutnya menyaksikan Iran memasuki era moden. Ilmu-ilmu sains dan teknologi-teknologi barat diimpot ke dalam Iran. Sistem pendidikan barat juga turut diperkenalkan.

Disebalik kejayaan-kejayaan ini, pemerintahan Qajar turut berhadapan dengan kemaraan kuasa-kuasa imperial barat terutamanya Rusia dan Inggeris. Shah Nasser-al-Din, salah seorang raja Qajar, cuba mengambil kesempatan diatas kesangsian antara Inggeris dan Rusia untuk mengekalkan kemerdekaan Iran. Malangnya, pemerintahan beliau turut mengalami kerosakan dengan campur tangan asing dan juga hutang piutang Iran dengan negara-negara barat.

Qajar juga semakin lama menjadi semakin lemah dan tidak berdaya untuk mengawal wilayah-wilayahnya. Kawasan-kawasan di Turkmenistan dan Uzbekistan hilang ditangan Rusia manakala Afghanistan jatuh ke tangan Inggeris.

Pada awal 1900-an berlakulah Revolusi Perlembagaan dimana gerakan ini berjaya menghalau keluar raja Qajar terakhir iaitu Shah Mohammad Ali. Punca revolusi berakar umbi daripada kelemahan raja-raja Qajar dan campur tangan Rusia dalam hal ehwal Iran. Revolusi disusuli dengan persaingan di antara Rusia dan Inggeris.

## Rujukan

## Pautan Luar
* Laman Web Qajar
* Laman web keturunan Qajar